মারিয়া এখন পড়ায় মশগুল। ছোট্ট মারিয়া পড়াশোনায় বেশ ভালো। নিয়মিত পড়ার টেবিলে বসা ওর রুটিন ওয়ার্ক। কাউকে বলতে হয় না পড়তে বসতে। বাবাকে নিয়মিত পড়া শিখিয়ে দিতে আবদার শিশু মারিয়ার। মাকে তো উৎপাত করা ওর প্রতিদিনের হোম ডিউটি। এমনই সেই মারিয়া সম্প্রতি পড়ালেখায় উদাসীন। বই যেন ওর প্রাণের শত্রু। খাতা কলম যেন এখন ওর জানের দুশমন। কেন হচ্ছে এমনটি। ভাবনা মারিয়ার বাবা-মায়ের। ডাক্তার কবিরাজও দেখানো হয়েছে অনেক। ভালো কোনো ফলাফল আসেনি এখনও। কামালের চিন্তার অন্ত নেই মারিয়াকে নিয়ে। মারিয়া যেন ওদের কলিজার টুকরা। জানের জান। চোখের পুতুলি। নয়নের প্রশান্তি।